יולי 2017

הנחיות להגשת דו"ח התקדמות

תלמיד תואר שלישי יגיש למנחה דוח התקדמות אחת לשנה עם פתיחת שנת הלימודים.

1. הדוח יכלול פרטים על: ההתקדמות מאז הדוח הקודם, לרבות תכנית עבודה כולל לוח זמנים ליעדים, התקדמות במהלך המחקר, פרסומים מדעיים והשתתפות פעילה בכנסים מדעיים, וביצוע שנת השהות.
2. לדו"ח ההתקדמות תצורף חוות דעת מפורטת של המנחה אשר תציג את הערכתו/ה של המנחה על התקדמות התלמיד ותציין במפורש את ההישגים שהושגו במהלך השנה החולפת. כמו-כן תכלול חוות הדעת את הערכתו/ה של המנחה לגבי יכולת התלמיד לעמוד בלוחות הזמנים וביצוע המשימות המתוכננים כפי שהוצגו בהצעת המחקר (רלוונטי לתלמיד שלב ב').
3. הדוח יאושר ע"י נציג המחלקה/ביה"ס בה לומד התלמיד בוועדה היחידתית לתואר שלישי.
4. הדוח יוגש מודפס וחתום ע"י התלמיד והמנחה וכן ישלח בפורמט אלקטרוני (לא סרוק) למזכירת הועדה היחידתית לתואר שלישי.
5. אי הגשה במועד של דו"ח התקדמות כמפורט לעיל תגרור דיון בהפסקת לימודי התלמיד בוועדה היחידתית לתואר שלישי.